armvectores/hy_wikipedia_2023 huggingface dataset:
Պոր լա Նուվել

Պոր լա Նուվել (ֆր.՝ Port-la-Nouvelle), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 5603 մարդ, բնակչության խտությունը` 196.25 մարդ/կմ²։ Բնակավայրը զբաղեցնում է 28.55 կմ² տարածք։


== Աշխարհագրություն ==
Գտնվում է Փարիզ քաղաքից 660 կմ հարավ, Մոնպելիե քաղաքից` 95 կմ հարավ-արևմուտք, Կարկասոն քաղաքից` 65 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 3325 աշխատունակ (15-64 տարեկան)  բնակիչ, որոնցից ակտիվ էին 2114-ը, իսկ ոչ ակտիվները` 1211։ Ակտիվության ցուցանիշը կազմում է 63,6 %։ 2114 աշխատունակ մարդկանցից աշխատել է 1640 անձ (911 տղամարդ և 729 կին)։ Գործազուրկ են եղել 474 անձ (214 տղամարդ և 260 կին)։ 1211 անաշխատունակներից 218-ը եղել են աշակերտներ կամ ուսանողներ, 516-ը` թոշակառուներ, իսկ 477-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աստերոիդների ցանկ (177701-177800)

Աստերոիդների ցանկ (177601-177700)  • Աստերոիդների ցանկ  • Աստերոիդների ցանկ (177801-177900)
 Աստերոիդների ցանկ (177601-177700)  • Աստերոիդների ցանկ  • Աստերոիդների ցանկ (177801-177900)
Գերմանիայի խոշոր քաղաքների ցանկ

Գերմանիայի խոշոր քաղաքներ, Գերմանիայում քաղաքի կարգավիճակ (գերմ.՝ Stadtrecht՝ բառացիորեն քաղաքային իրավունք) ունեցող բնակավայրեր, որոնց թիվը 2012 թվականի դրությամբ 2063 է։ Դրանցից չորսն ունի ավելի քան մեկ միլիոն բնակչություն (Բեռլին, Համբուրգ, Մյունխեն և Քյոլն) ։


== Խոշորագույն քաղաքների ցանկ ==
Աղյուսակի քաղաքների բնակչության թվաքանակի մասին տեղեկատվությունը տրամադրվել է 2015 թվականի դեկտեմբերի 31-ին՝ հաշվի առնելով 2011 թվականի մարդահամարի արդյունքների նորացված տվյալները։


== Ծանոթագրություններ ==


== Արտաքին հղումներ ==
Գերմանիայի վիճակագրական դաշնային վարչություն Archived 2015-09-21 at the Wayback Machine. (Statistisches Bundesamt)(գերմ.)
Գերմանիայի դաշնային հողերի քաղաքներն ու գյուղական բնակավայրերն ըստ Գերմանիայի պաշտոնական աղբյուրների(գերմ.)
Գերմանիայի դաշնային հողերի քաղաքներն ու շրջաններն ըստ Գերմանիայի պաշտոնական աղբյուրների(գերմ.)
Չիր (այլ կիրառումներ)

Չիր, կարող է վերաբերել.

Չիր - ավանդական սլովենական ամառային ապուր։ Հիմնական բաղադրամասերն են արիշտան, կաթը և բրինձը։ Հետո ավելացնում են ձեթ և սոխ։ Հաճախ չիր ապուրի մեջ ավելացնում են սունկ, կարտոֆիլ, գազար։ Չիրն ունի պատրաստման տարբեր եղանակներ։
Չիր - գետ Ռուսաստանում, հոսում Վոլգոգրադի մարզում։ Գետի երկարությունը 317 կմ է։
Չիր - գյուղ Արևմտյան Հայաստանում, Էրզրումի վիլայեթի Բասենի գավառակում։
Nausea

Nausea, ամերիկյան քրասթ պանկ խումբ Նյու Յորքից։ Խումբը հիմնադրվել է 1985 թվականին Մանհեթենում, գոյատևել է մինչև 1992 թվականը։ Nausea-ն ամերիկյան քրասթ պանկի ամենահայտնի ներկայացուցիչներից է, խմբի ոճը բնութագրվում է որպես անարխոպանկի և թրեշ մետալի միաձուլում։
Ինչպես այդ շրջանի այլ անարխոպանկ խմբերը, Nausea-ն ևս համագործակցել է կին և տղամարդ վոկալիստների հետ։ Նրանց սկզբնական հնչողությունը՝ վոկալիստներ Էմի Միրեթի ու Նեյլ Ռոբինսոնի մասնակցությամբ, միանգամայն համապատասխանում էր ավանդական հարդքոր պանկի ոճային հնչողությանը։ 1988 թվականին, Ռոբինսոնի մեկնումից հետո խմբին միանում է Էլ Լոնգը և Nausea-ն սկսում է աշխատել ավելի մութ, ծանր հնչողության վրա։ Ռոբինսոնն իր հերթին հիմնում է Jesus Crust և Final Warning խմբերը, ինչպես նաև Tribal War Records լեյմբլը։


== Տեքստերը և երաժշտական ոճը ==
Nausea-ի ապոկալիպտիկ տեքստերը և առհասարակ արվեստը անմիջականորեն վերաբերում են այդ շրջանի հասարակական-քաղաքական խնդիրներին, ինչպիսիք են Ռեյգանի կառավարությունը, ԱՄՆ-ի և ԽՍՀՄ-ի միջև Սառը պատերազմը, ԽՍՀՄ-ի հետ միջուկային պատերազմի վտանգը և այլն։ Nausea-ն նաև շեշտադրում է այնպիսի թեմաներ, ինչպիսիք են շրջակա միջավայրի պահպանությունը, աղտոտումը, կենդանիների իրավունքները և այլն ։
Nausea-ն մետաղական հարդքոր պանկից աստիճանաբար անցնում է թրեշ մետալի՝ նոր վոկալիստ Էլ Լոնգի շնորհիվ։ Խումբը նոր հարթակ է ստեղծում այդ ժամանակ նոր զարգացող քրասթ պանկի համար, այն լրացնելով դում մետալի, դի-բիթի, սլադջի ու նույզ ռոքի տարրերով։ ։


== Հետագա կազմը ==
Nausea-ի վերջնական կազմն էր. Ջոն Ջոն Ջես (բաս), Վիկտոր Վենոմ (կիթառ, Reagan Youth-ի նախկին անդամ), Էմի Միրեթ (վոկալ), Էլ Լոնգ (վոկալ), Ռոյ Մայորգա (հարվածայիններ)։ Ջոն Ջոն Ջեսը հեռանում է խմբից արվեստով զբաղվելու նպատակով, իսկ ավելի ուշ Choking Victim-ի անդամների հետ կազմում է Morning Glory խումբը։ Ռոյ Մայորգան դուրս է գալիս խմբից և ելույթներ ունենում Shelter, Soulfly, Maggott SS (featuring members of Electric Frankenstein and Degeneration), ABLOOM, Stone Sour խմբերի կազմում, 2006-ին Sepultura-ի կազմում փոխարինում է Իգոր Կավալերային, հանդես է գալիս վերամիավորված Amebix-ի կազմում։ 2016-ին մասնակցում է Ministry-ի հյուրախաղերին։


== Փոփ մշակույթում ==
Ջեքի Չանի «Հաշվեհարդար Բրոնքսում» ֆիլմի տեսարաններից մեկում հայտնվում է պանկ հերոս, ով կրում էր 'Nausea' գրառմամբ կաշվե վերարկու։


== Անդամներ ==


=== Նախկին անդամներ ===


== Ծանոթագրություններ ==


== Արտաքին հղումներ ==
Official Nausea website
A Recent Interview with Neil Robinson
Ամպրոպ

Ամպրոպ, մթնոլորտային երևույթ, արտահայտվում է ամպերի կամ ամպի և երկրի միջև տեղի ունեցող էլեկտրական պարպումների (կայծակի) ձևով, որոնք ուղեկցվում են որոտով։ Ամպրոպի առաջացումը կապված է հզոր կույտաանձրևային ամպերի զարգացման հետ և պայմանավորված է մթնոլորտի անկայուն հավասարակշռության վիճակով։ Ուղեկցվում է ուժեղ քամիներով և հորդառատ անձրևներով, որոշ դեպքերում՝ կարկուտով։ Ամպրոպը կարճատև երևույթ է (մինչև 2 ժ)։ Տարբերում են ամպրոպի ներզանգվածային (պայմանավորված են օդային զանգվածների ներսում ջերմափոխանցման զարգացմամբ) և ճակատային (ձևավորվումեն մթնոլորտային տաք ու ցուրտ ճակատների կույտաանձրևային և շերտաանձրևային ամպերում) տեսակներ, որոնք առանձնահատուկ Երանգ են ստանում լեռնային ռելիեֆի պայմաններում։ Հայաստանում ամպրոպներով օրերի թիվը տարվա ընթացքում 20-70 (երբեմն՝ մինչև 100) է, հիմնականում՝ ապրիլ-հոկտեմբերին, առավելագույնը՝ մայիս-հունիսին։ Ամպրոպների 60-70 %-ը դիտվում է հետկեսօրյա ժամերին։
Մաքոքահյուսություն

Մաքոքահյուսություն, գեպյուրային ձեռագործ ժանյակի տեխնիկա։ Մաքոքով գործված ցանց-քողը լայնորեն կիրառվել է միջնադարյան հայ կանանց տարազներում։ Օգտագործվում է նաև սփռոցների, ծածկոցների, անձեռոցիկների զարդարման մեջ։ Այս տեխնիկայով կարելի է պատրաստել նաև ականջօղեր, ժանյակներ, կախազարդեր, ձեռնոցներ ու դիմակներ։


== Ծագում ==
Մաքոք բառը մագոգ կամ մագուգ բառի ձևափոխված տարբերակն է։ Վերջիններս ստացել են գործիքի իմաստը՝ մակույկին նման լինելու պատճառով։ Հատկանշական է, որ այս գործիքով են գործվել նաև ձկնորսական ցանցերը։


== Պատմություն ==
Մաքոքահյուսությունն ունի արևելյան՝ թերևս հայկական ծագում։ Հնում այս տեխնիկան օգտագործվել է խիստ կիրառական նպատակներով։ Հայտնի չէ, թե երբ է ձեռքով հյուսվող ցանցը փոխարինվել մաքոքահյուս ցանցով (թառով)։ 
Եվրոպայում մաքոքահյուսությունը հայտնի է ֆրիվոլիտէ (ֆր. «թեթևամտություն») անվամբ։


== Մաքոքահյուսությունը եվրոպական արվեստում ==
18-րդ դարի եվրոպական գեղանկարչության մեջ կարելի է հանդիպել «օրիորդը մաքոքով» սյուժեին։ Նմանօրինակ բազմաթիվ գործերից են՝

Բենջամին Վեսթի (1738-1820) «Շառլոթ թագուհին և իր դուրտրը» (պահվում է Լոնդոնում՝ Սբ Ջեյմսի պալատում)
Նաթիե Ջան-Մարկի (1685-1766) «Մարիա Ադելաիդայի դիմանկարը» (պահվում է Վերսալի պալատում)
Ջոշուա Ռեյնոլդսի (1723-1792) «Ալբեմարլեի դքսուհին» (պահվում է Լոնդոնի ազգային պատկերասրահում)


== Արտաքին հղումներ ==
Մաքոքագործությունը ձեռագործության բոլոր ձևերի արմատն է


== Ծանոթագրություն ==
Սոֆյա Գալֆայան, «Վասպուրականի ժանյակ»
Ցիրտհայմ

Ցիրտհայմ  (գերմ.՝ Ziertheim), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Դանուբի Դիլինգենի շրջանի կազմում։ Բնակչությունը կազմում է 1005 մարդ (ըստ 2010 թվականի դեկտեմբերի 31-ի)։ Տարածքը կազմում է 20.83 կմ²։ Պաշտոնական կոդ՝ 09 7 73 186։


== Պատկերասրահ ==

		


== Ծանոթագրություններ ==
Կիվի օյա

Կիվի օյա (ռուս.՝ Киви-оя), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Չիրկո Կեմ գետի ձախ ափին՝ 185 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է սկսած Յուշկոզերսկի հիդրոհանգույց մինչև Կիրվոպորոժսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000912102000003723
Հիդրոլոգիական ուսումնասիրությունների կոդը - 102000372
Ավազանի կոդը - 02.02.00.009
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Deutsche Börse

Deutsche Börse AG (անգլ.՝ Deutsche Börse Group), աշխարհի ամենախոշոր բորսայական կազմակերպություններից մեկը, որը ստեղծվել է բաժնետիրական ընկերության ձևով. կազմակերպում է արժեթղթերի տարբեր շուկաների աշխատանքը։ Կենտրոնական գրասենյակը գտնվում է Մայնի Ֆրակֆուրտում։ Ունի նաև ներկայացչություններ Լյուքսեմբուրգում, Լոնդոնում, Նյու Յորքում, Չիկագոյում, Հոնկոնգում, Սինգապուրում, Տոկիոյում, Պեկինում, Պրահայում, Ցյուրիխում և Մոսկվայում։
Deutsche Börse-ի բաժնետոմսերը պատկանում են խոշորագույն ընկերությունների թվին՝ DAX ինդեքսի որոշման համար։


== Խմբի կառուցվածք ==
Կենտրոնական գրասենյակում, ինչպես նաև բազմաթիվ ներկայացչություններում և մասնաճյուղերում՝ սփռված ամբողջ աշխարհում, աշխատում է ավելի քան 3200 աշխատակից։ Խմբի կազմի մեջ մտնում են հետևյալ կազմակերպությունները, որոնք տարատեսակ գործունեություն են իրականացնում տարբեր երկրներում․

Ֆրանկֆուրտի ֆոնդային բորսան, որը Գերմանիայի խոշորագույն բորսան է և աշխարհի խոշորագույն բորսաներից մեկը։
Eurex բորսան, որը ձևավորվել է 1998 թվականին։ Բաժնետոմսերի 100 տոկոսը պատկանում է Deutsche Börse AG-ին։ Eurex բորսան աշխարհում առաջատարներից մեկն է, որը զբաղվում է ածանցյալ ֆինանսական գործիքների առքուվաճառքով։
Clearstream ընկերությունը, որը տեղակայված է Լյուքսեմբուրգում։ Ընկերությունը իրենից ներկայացնում է հաշվարկաքլիրինգային կազմակերպություն  (անգլ.՝ Clearing House), որը զբաղվում է նաև դեպոզիտային ծառայությունների մատուցմամբ։ Ընկերությունը նաև ստեղծում և մատուցում է տեխնիկական ծառայություններ (ծրագրային ապահովման մշակում, մասնակիցների անվտանգ մուտք ցանց և այլն)։
Դուստր ընկերություններ, որոնք ծառայություններ են տրամադրում մասնավոր, կորպորատիվ և ինստիտուցիոնալ ներդրողներին (այդ թվում՝ տվյալներ ֆոնդային շուկայի իրավիճակի և հեռանկարների, ֆոնդային շուկայի ինդեքսների վերաբերյալ և այլն)։


== Ծանոթագրություններ ==


== Արտաքին հղումներ ==
«Deutsche Börse AG»-ի պաշտոնական կայք(չաշխատող հղում)
Մազի կամուրջ (Բանանց)

Մազի կամուրջ, հետիոտնային պատմական անցում Արթինաջուր գետի վրա՝ ներկայիս Ադրբեջանի Հանրապետության Դաշկեսանի շրջանի Բանանց գյուղից 0․5 կմ հարավ-արևմուտք։ Կառուցվել է 12-13-րդ դարերում։
18-րդ դարի առաջին քառորդում, Ավան հարյուրապետի (Յուզբաշի) հորդորանքով կառուցված այս կամուրջն ունի 7 մ լայնություն, 3,5 մ բարձրություն, իսկ կամրջի խելերի հեռավորությունը միմյանցից 5 մ է։
Մազի կամուրջը կառուցված է տեղական Զառուն բաղի կրաքարից։ Ճակատային պատերը կառուցված են կոպտատաշ, իսկ թաղը և թաղի կամարները՝ սրբատաշ քարերով։ Թաղի կամարը կողքի ճակատներից ներս է դրված 10 սմ։ Կամարի կենտրոնը գտնվում է հիմքերի հետ նույն հարթության վրա, որի հոտևանքով կամուրջն ունի կիսաշրջանաձև ուրվանկար։ Թաղի հաստությունը չի նկատվում, որի պատճառով կոչվում է Մազի կամուրջ։ Այժմ կառույցը գործում է։ Նրա վրայով է անցնում Ստեփանակերտից դեպի Շուշի, Գորիս և այլ բնակավայրեր տանող ճանապարհը։
Կամրջի խելերի հիմքերի տակի ժայռը լրիվ մերկացած է, իսկ գետը ժայռը ճեղքելով իր հունը խորացրել է շուրջ 10 մ։
Քանդվել է 19-րդ դարի վերջերին։ Հայտնի է, որ մինչև 1988 թվականը Արթինաջուր գետի երկու ափերին դեռևս առկա էին կամրջի խելերը։


== Ճարտարապետություն ==
Մազի կամուրջն ունեցել է 10․15 մ թռիչք և 3 մ անցուղու երկարություն։


== Ծանոթագրություններ ==
Կաստելվերդե

Կաստելվերդե (իտալերեն՝ Castelverde), կոմունա Իտալիայում, գտնվում է Լոմբարդիա մարզի Կրեմոնա գավառում։
Բնակչությունը կազմում է 5153 մարդ, խտությունը կազմում է 164 մարդ/կմ²։ Տարածքը գրավում է 30 կմ²։ Էլեկտրոնային փոստ - 26022, հեռախոսային կոդ - 0372։


== Ծանոթագրություններ ==
Իզբնայա (գետ)

Իզբնայա (ռուս.՝ Избная ), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Սեֆտռա գետի ձախ ափին՝ 25 կմ հեռավորության վրա։ Գետի երկարությունը 19 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000027265
Հիդրոլոգիական ուսումնասիրությունների կոդը - 103002726
Ավազանի կոդը -   03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պրիշիբ (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՊրիշիբՊրիշիբ (ուկրաիներեն՝ Пришиб), քաղաքատիպ ավան Ուկրաինայի Զապորոժիեի մարզի Միխայլովկայի շրջանում։ Հիմնադրվել է 1874 թվականին։
2011 թվականի տվյալներով Պրիշիբ քաղաքատիպ ավանում բնակվում էր 3 277 մարդ։ Բնակավայրը զբաղեցնում է 4,29 կմ² տարածք։ Բնակչության խտությունը կազմում էր 817,48 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Հույն-ղազախական հարաբերություններ

Հույն-ղազախական հարաբերություններ, Ղազախստանի Հանրապետության և Հունաստանի Հանրապետության երկկողմ հարաբերություններ։


== Պատմություն ==
Մինչև Ղազախստանի և Հունաստանի հարաբերությունների հաստատումը գործում էին ԽՍՀՄ-ի դիվանագիտական հարաբերությունները, որի կազմում էր ղազախական ԽՍՀ-ն, Հունաստանի հետ։ Ղազախստանի և Հունաստանի միջև դիվանագիտական հարաբերությունները հաստատվել են 1992 թվականի հոկտեմբերին։ Ղազախստանում Հունաստանի դեսպանության բացումը տեղի է ունեցել 1997 թվականի փետրվարին, 2005 թվականի հունվարին բացվել է Հունաստանում Ղազախստանի դիվանագիտական առաքելությունը, որը վերակազմավորվել է դեսպանության 2009 թվականի մայիսին։ 2012 թվականի ապրիլից Ղազախստանի Հանրապետությունում Հունաստանի արտակարգ և լիազոր դեսպանն է Ե. Պանտզոպուլոսը, Հունաստանում ՂՀ արտակարգ և լիազոր դեսպան՝ Ալեքսեյ Յուրիի Վոլկովը։


== Պետական այցեր ==
Ղազախստանի նախագահ Նուրսուլթան Նազարբաևը Հունաստան էր ժամանել 2001 թվականի հուլիսին և 2004 թվականի օգոստոսին՝ 2004 թվականի Ամառային Օլիմպիական խաղերի բացման արարողության ժամանակ։ 2002 թվականի հունիսին Հունաստանի նախագահ Կոնստանտինոս Ստեֆանոպուլոսը այցելեց Ղազախստան՝ իր ելույթում աջակցելով երկու երկրների հարաբերությունների հետագա զարգացմանը։


== Համագործակցություն ==
Ղազախստանի և Հունաստանի միջև ստորագրվել են տնտեսական և տեխնոլոգիական համագործակցության մասին համաձայնագրեր։ 2006 թվականի հուլիսից անցկացվում են ղազախա-հունական համատեղ միջկառավարական կոմիտեի անդամների հանդիպումները, ինչպես նաև զարգանում են միջխորհրդարանական հարաբերությունները։ Ղազախստանում բնակվում են հունական համայնքի 10-12 հազար ներկայացուցիչներ, որոնք կազմում են, այսպես կոչված, Ղազախստանի և Հունաստանի բարեկամության ֆեդերացիան, որը հրապարակում է սեփական թերթը և անցկացնում տարբեր սոցիալ-մշակութային միջոցառումներ։ Ղազախստանը նաև շահագրգռված է մարդու իրավունքների մասին եվրոպական կոնվենցիաներին միանալու հարցում, ինչի հետևանքով օգտվում Է Հունաստանի աջակցությունից Ղազախստանի և Եվրամիության մերձեցման գործընթացում։
Ղազախստանը շահագրգռված է Եվրոպական Միության հետ հարաբերությունների զարգացմամբ, ինչի հետևանքով աջակցում է Բուրգաս-Ալեքսանդրոպոլիս խողովակաշարի կառուցմանը՝ Բուլղարիա-Հունաստան, Էգեյան ծովի ափին գտնվող Ալեքսանդրոպոլիս նավահանգիստ Սև ծովից նավթ մատակարարելու համար, ինչը Ղազախստանին թույլ կտա դուրս գալ Հարավային և Արևմտյան Եվրոպայի շուկա՝ առանց հատելով Բոսֆորն ու Դարդանելլան։


== Ղազախստանի դեսպանները Հունաստանում ==


== Ծանոթագրություններ ==
Մաարրաթ ալ-Նումանի շրջան

Մաարրաթ ալ-Նումանի շրջան, (արաբ․՝ ناحية معرة النعمان‎‎) Սիրիայի Արաբական Հանրապետության շրջանի կարգավիճակ ունեցող վարչական միավոր Իդլիբի մարզում։ Հանդիսանում է Մաարրաթ ալ-Նումանի գավառի վեց շրջաններից մեկը։
Վարչական կենտրոնն է  Մաարրաթ ալ-Նուման քաղաքը։ 2004 թվականի մարդահամարի տվյալներով շրջանը ունի 149,834 բնակչություն։ Տարածքը կազմում է 409.19 կմ²։


== Ծանոթագրություններ ==
Միխայիլ Ուլյանով (դիվանագետ)

Միխայիլ Ուլյանով (ռուս.՝ Михаи́л Ива́нович Улья́нов, օգոստոսի 23, 1958(1958-08-23), Մոսկվա, ԽՍՀՄ), ռուս դիվանագետ։


== Կենսագրություն ==
1980 թվականին ավարտել է Մոսկվայի միջազգային հարաբերությունների պետական ինստիտուտը։ 1980 թվականից զբաղվում է դիվանագիտական գործուեությամբ։ Տիրապետում է անգլերենին։

1980-ից 1986 թվականներին եղել է ԽՍՀՄ արտաքին գործերի նախարարության պատմա-դիվանագիտական վարչության աշխատակից։
1986-1990 թվականներին եղել է ԽՍՀՄ արտաքին գործերի նախարարության միջազգային կազմակերպությունների վարչության աշխատակից։
1990 թվականից մինչև 1995 թվականը Նյու Յորքում եղել է ՄԱԿ-ի ԽՍՀՄ մշտական ներկայացչության աշխատակից։
1995-1998 թվականներ՝ Ռուսաստանի Դաշնության արտաքին գործերի նախարարության միջազգային կազմակերպությունների դեպարտամենտի աշխատակից։
1998-2002 թվականներին Բրյուսելում եղել է ՆԱՏՕ-ի Ռուսաստանի մշտական ներկայացչության աշխատակից։
2002-2004 թվականներին եղել է Ռուսաստանի Դաշնության արտաքին գործերի նախարարության միջազգային հարաբերությունների դեպարտամանետի բաժանմունքի պետ։
2004 թվականի հունվարից մինչև 2006 թվականը սեպտեմբերը Վիեննայի բանակցություններում եղել է Ռուսաստանի Դաշնության արտաքին գործերի նախարարության զինաթափման և անվտանգության հարցերով դեպարտամենտի տնօրեն։
2014-2017 թվականներին եղել է Ռուսաստանի Դաշնության արտաքին գործերի նախարարության սպառազինության նկատմամբ վերահսկողության և չտարածման հարցերով դեպարտամենտի տնօրեն։
2018 թվականի հունվարի 23-ից Վիեննայում զբաղեցրել է միջազգային կազմակերպությունների Ռուսաստանի Դաշնության մշտական ներկայացուցչի պաշտոնը։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2006 թվականի մայիսի 15)
1-ին դասի արտակարգ և լիազոր դեսպանորդ (2010 թվականի մայիսի 1)
Արտակարգ և լիազոր դեսպան (2017 թվականի փետրվարի 10)


== Ծանոթագրություններ ==


== Արտաքին հղումներ ==
Биография на сайте МИД России
Биография на сайте Постоянного представительства России при международных организациях в Вене
Биография постпреда России при организациях в Вене Михаила Ульянова
Ցորեն Ուրարտու

Ցորեն Ուրարտու (լատ.՝ Triticum urartu), հացազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
40-100 սմ բարձրությամբ փռված ցողուններով միամյա խոտաբույս է։ 5-11 սմ երկարությամբ, մինչև 30-ի հասնող հասկիկներն ունեն մեկ կարմրավուն հատիկ։ Հասկերի առանցքը մասերի բաժանվող է։ Հասկիկում երկու ներքևի ծաղիկների ստորին ծաղկային թեփերը քիստերով են։


== Տարածվածություն ==
Հայաստանում հանդիպում է Երևանի ֆլորիստիկական շրջանում (Ողջաբերդ գյուղի շրջակայք, «Էրեբունի» պետական արգելոց)։ Աճում է նաև Անատոլիայում, Հյուսիսային Իրաքում, Սիրիայում և Լիբանանում։


== Էկոլոգիա ==
Աճում է միջին լեռնային գոտում՝ ծովի մակարդակից 1200-1600 մ բարձրությունների վրա, տափաստաններում, կավային և քարքարոտ լանջերին։ Ծաղկում է մայիս ամսին, պտղաբերում՝ հունիսին։


== Պահպանություն ==
Վտանգված տեսակ է։ Հանդիսանում է ցորենի կուլտուրական սորտերի մոտիկ ազգակիցը։ Տարածման և բնակության շրջանների մակերեսը 500 կմ²-ից պակաս է։ Տեսակին, կապված գյուղատնտեսական գործունեության ինտենսիվացման պատճառով աճելավայրերի պայմանների փոփոխության հետ, սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման անմիջական սպառնալիքի ենթակա տեսակ։ Ընդգրկված չէ CITES-ի և Բեռնի կոնվենցիաների հավելվածներում։
Պոպուլյացիայի մի մասը պահպանվում է «Էրեբունի» պետական արգելոցի տարածքում։


== Ծանոթագրություններ ==
Առանխուեսի թագավորական պալատ

Առանխուեսի թագավորական պալատ (իսպ.՝ Palacio Real de Aranjuez), իսպանական թագավորների պալատ Առանխուես քաղաքում, Մադրիդից 48 կմ հարավ, Իսպանիա։ Պալատը բաց է հասարակության համար որպես թագավորական տեսարժան վայրերից մեկը։ 1931 թվականին ճանաչվել է որպես Իսպանիայի պատմամշակութային հուշարձան։


== Պատմություն ==
Կառուցվել է ամբողջ 17-րդ դարում՝ հիմնականում որպես պատասխան Վերսալին։ Շինարարության ավարտից հետո պալատի վերջնական տեսքը քիչ ընդհանրություն ուներ նախագծի հետ, որն արժանացել էր Ֆիլիպ II-ի հավանությանը։ Պալատի շուրջբոլորը լայնարձակ զբոսայգի է․ որտեղ ցուցադրվում են նաև այն նավերը, որոնցով թագավորական ընտանիքի անդամները սիրում էին զբոսնել Տախո գետի վրա։ Ֆիլիպ II-ը պալատի կառուցումը հանձնարարեց ճարտարապետ Խուան Բաուտիստա դե Տոլեդոյին, ում հետո փոխարինեց Խուան դե Էռերան, ով արդեն նման փորձ ուներ՝ կառուցելով Էլ Էսկորիալը։
Բուրբոնների՝ իշխանության գլուխ գալով, իսպանական թագավորների ամառային նստավայրը տեղափոխվեց Լա Գրանխա պալատ՝ Սան Իլդեֆոնսո։ 2001 թվականին Առանխուեսի համալիրը մտավ Համաշխարհային ժառանգության հուշարձանների մեջ։


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք Archived 2014-08-22 at the Wayback Machine.
Պալատի պատմությունը
Առանխուեսի թագավորական պալատի այգին, ուղեցույց Archived 2007-10-17 at the Wayback Machine.
Առանխուեսի թագավորական պալատի նկարներ
Palacio Real de Aranjuez, horarios y precios 2013
Չերտոզա դի Պավիա

Չերտոզա դի Պավիա (իտալերեն՝ Certosa di Pavia) ` կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 3753 մարդ (2008 թվականի տվյալներով)։ Խտությունը կազմում է 375 մարդ/կմ²։ Տարածքը 10 կմ² է։ Փոստային ինդեքս` 27012։ Հեռախոսային կոդ՝ 0383։


== Ժողովրդագրություն ==
Բնակչության աճը.


== Կապի տվյալներ ==
Հեռախոս՝ 0382 936911
Էլեկտրոնային փոստ՝ certosapv@libero.it
Պաշտոնական կայք՝ http://www.comune.certosa.pv.it/ Archived 2006-03-23 at the Wayback Machine.


== Արտաքին հղումներ ==
http://www.comune.certosa.pv.it/ Archived 2006-03-23 at the Wayback Machine.
http://www.istat.it/en/


== Ծանոթագրություններ ==
Աստերոիդների ցանկ (220801-220900)

Աստերոիդների ցանկ (220701-220800)  • Աստերոիդների ցանկ  • Աստերոիդների ցանկ (220901-221000)
 Աստերոիդների ցանկ (220701-220800)  • Աստերոիդների ցանկ  • Աստերոիդների ցանկ (220901-221000)
Ադեն

Ադեն (արաբերեն՝ عدن), քաղաք Եմենում։ Մինչև 1990 թվականի մայիսի 22-ը Եմենի Ժողովրդական Դեմոկրատական Հանրապետության մայրաքաղաքը։ 
Տարանցիկ նավահանգիստ Արաբական ծովի Ադենի ծոցի ափին՝ Բաբ էլ-Մանդեբի նեղուցի մոտ, ունի նավահանգիստ, միջազգային օդանավակայան։ 225 000 բնակիչ (1964)։ Նավթի վերամշակման խոշոր կենտրոն (տարեկան 8 մլն. տ)։ Ունի նավանորոգման, պահածոների և տեքստիլ արդյունաբերության ձեռնարկություններ։ Հայտնի է նավթի և նավթամթերքների, հացահատիկի, ծխախոտի, կաշվի առևտրով։ 
Հույն և հռոմեացի աշխարհագետներին հայտնի է եղել Ադանա (Ասանա) անունով 1838-1967-ի նոյեմբերը եղել է Մեծ Բրիտանիայի հենակետ ու ռազմական բազա Մերձավոր և Միջին Արևելքում։


== Աղբյուրներ ==
Փեյջ

Սառայա-Ջեյդ Բևիս (անգլ.՝ Saraya-Jade Bevis, ծնվ. օգոստոսի 17, 1992), անգլիացի նախկին պրոֆեսիոնալ ըմբշուհի (ռեստլեր), հանդես է գալիս «WWE» կազմակերպությունում՝ Փեյջ (Paige) ռինգային անվան ներքո։
Ռեստլինգի նորամուտը կատարել է Բրիտանի Նայթ ռինգային անվամբ՝ 2005 թվականին՝ «World Association Of Wrestling» կազմակերպությունում, որը պատկանում է Բևիսների ընտանիքին։ Մասնակցել է տարբեր ռեստլինգի մրցույթների և նվաճել զանազան տիտղոսներ թե՛ Անգլիայում, և թե՛ երկրից դուրս։
2011 թվականին Բևիսը նոր պայմանագիր է կնքում «WWE»-ի հետ և սկսում հանդես գալ «NXT Wrestling» կրտսեր առաջնությունում։ Ըմբիշների հիմնական կազմ դուրս է եկել 2014 թվականի ապրիլին։
Մասնագիտական կարիերայի ընթացքում մեկ անգամ նվաճել է NXT կանանց և 2 անգամ՝ WWE դիվաների չեմպիոնական տիտղոսները։ Հանդիսանում է դիվաների գոտու ամենաերիտասարդ տիտղոսակիրը։


== Ավարտող հնարքներ ==
Cradle DDT
Paige Turner[20] (Swinging leg hook fireman’s carry slam)
Ram-Paige (Cloverleaf while kneeling on the opponent’s back or neck)
Scorpion Cross Lock / P.T.O. (Paige’s Tap-Out) (Inverted sharpshooter with double chickenwing)


== Արքայական հնարքներ ==
Bridging fisherman suplex
Hair-pull toss
Headbutt
Multiple knee lifts to an opponent leaning through the ropes
Multiple stomps to the chest of an opponent seated in the corner
Side kick


== Ծանոթագրություններ ==


== Արտաքին հղումներ ==
Էջը WWE.com կայքում
Էջը IMDB կայքում
Սկոշա

Սկոշա, Սկոտյա, Սկոշա ծով, կամ Սկոտիյա ծով (անգլ.՝ Scotia Sea), միջկղզային ծով Ատլանտյան օվկիանոսի հարավային մասում՝ Հարավային Գեորգիա կղզու, Հարավային Սանդվիչյան կղզիների և Հարավային Օրկնեյան կղզիների միջև։ Դրա մեծ մասը գտնվում է Ատլանտյան օվկիանոսի սահմաններում, իսկ փոքր մասը՝ Հարավային օվկիանոսի սահմաններում։  Արևմուտքում Խաղաղ օվկիանոսը միացվում է Դրեյքի նեղուցի  հետ։ Մակերեսը 1247 հազար կմ² է։ Առավելագույն խորությունը՝ 6022 մ։ Այն միջին խորությամբ աշխարհի ամենախոր ծովն է։
Մակերևութային ջրի միջին ջերմաստիճանը 6 °C-ից  1 °C է։ Աղիությունը մոտ 34 ‰: Ծովի վրա իշխում են արևմտյան ուժեղ քամիները, հաճախ են փոթորիկները։ Զարգացած է ձկնարդյունաբերությունը։


== Անվանում ==
Ծովն անվանվել է 1932 թվականին՝ Ու Բրյուսի շոտլանդա-անտարկտիկական արշավի «Scotia» էքսպեդիցիոն նավի անունով, նավն ինքը անվանվել է սքոթների ցեղային հողերի լատիներեն անվանումով, որը հռոմեական ժամանակներում քարտեզներ էր մտցվում Իռլանդիայի հյուսիսում, իսկ միջնադարում՝ տեղափոխվել է ժամանակակից Շոտլանդիայի տարածք։ Այս լատինական անվանման անգլերեն արտասանության մեջ ti տառակապակցությունը հնչում է մոտավորապես շ-ի նման, որն արտացոլվել է այս անվանման ռուսական տառադարձության փոխանցման մեջ։


== Ծանոթագրություններ ==


== Գրականություն ==
Գրուշինսկի Ա. ն., Մեդվեդև Պ. Պ., Ստրոև Պ., Բուլիչև Ա. երկրակեղևի հաստությունը, իզոստազիայի խախտումը և Սկոշայի ծովի տեկտոնական էվոլյուցիան / / զեկույցը ներկայացված է Սագիտյան ընթերցումներ2006,Մոսկվա, ԳԱԻՇ ՄՊՀ, փետրվարի 6, 2006։
Ռյորմոս

Ռյորմոս (գերմ.՝ Röhrmoos), կոմունա Գերմանիայում, Բավարիա երկրամասում։
Գտնվում է Վերին Բավարիա վարչական շրջանի ենթակայության ներքո։ Մտնում է Դախաու շրջանի կազմի մեջ։ Բնակչությունը 6281 մարդ է (ըստ 2010 թվականի դեկտեմբերի 31-ի տվյալների)։ Զբաղեցնում է 31,74 կմ² տարածք։ Պաշտոնական կոդը՝ 09 1 74 141։
Կոմունան ստորաբաժանվում է 5 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական կայք
Սերպնևոե (գյուղ, Վալկիի շրջան)

Սերպնևոե (ուկրաիներեն՝ Серпневе), գյուղ Ուկրաինայի Խարկովի մարզի Վալկիի շրջանում։ Բնակավայրը նախկինում նաև անվանվել է Օրլովե։ Հիմնադրվել է 1795 թվականին։
2001 թվականի տվյալներով Սերպնևոե գյուղում բնակվում էր 775 մարդ։ Բնակավայրը զբաղեցնում է 12,33 կմ² տարածք։ Բնակչության խտությունը կազմում էր 62,85 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հունան նահանգային թանգարան

Հունան նահանգային թանգարան (չինարեն՝ 湖南省博物馆), Չինաստանի խոշոր և առավել հատնի գավառագիտական թանգարաններից մեկն է։ Այն գտնվում է Չանշա քաղաքում` Հեղափոխության հերոսների զբոսայգու մոտ և պահպանում է մեծ թվով ազգային նշանակության պատմական և մշակութային ցուցանմուշներ։    
Թանգարանը զբաղեցնում է շուրջ 20000 քմ 2 տարածք, թանգարանի սրահները մի քանի հարկերում ընդգրկում են 50 հազար քմ 2 տարածք։ Մեծ թվով ցուցանմուշները նվիրված են Հան դինաստիային և կազմված են Չանշա քաղաքի շրջակայքի հնագիտական պեղումների հիման վրա։     


== Պատմություն ==
Նահանգային թանգարանը հիմնադրելու առաջին փորձը եղել է 1904 թվականին, որպես գավառական գրադարանի բաժանմունք, բայց թանգարանը կարողացել է իր գոյությունը պահպանել միայն մոտ մեկ տարի։ 1924 թվականի հունիսի 24-ին թանգարանը երկրորդ անգամ նորից հիմնադրվել է, բայց 1930 թվականի պատերազմի ժամանակ այրվել է։ 
Թանգարանն արդեն երրորդ անգամ հիմնադրվել է 1951 թվականին, բայց այցելությունների համար բացվել է միայն 1956 թվականի հուլիսին։  
2012 թվականի հուլիսի 18-ին թանգարանը փակվել է չորս տարեվ` վերականգման համար։ Չինաստանի կենտրոնական ակադեմիան ճապոնացի ճարտարապետ Արատա Իսոզակիի օգնությամբ նախագծվել է թանգարանի շենքը ժամանակակից տեսքով։ Շինվածքն ավարտվեց և թանգարանը նորից բացվել է 2017 թվականի նոյեմբերի 29-ին։ Նոր շենքն ունի 48000 քմ2 ցուցահանդեսային տարածք։


== Նկարագրություն ==
Թանգարանի հավաքածուն պահպանում է ավելի քան 180.000 ցուցադրանմուշներ, ներառյալ տիրուհի Սին Չժույի մումիան և ցուցանմուշներ նրա գերեզմանից, ինչպես նաև` բազմաթիվ գտածոներ Մավանդուի դամբարանից, որոնք տեղափոխվել են թանգարան, մասնավորապես, հին երկեր, մետաքսե քարտեզներ, մետաքսե խորհրդանշաններ։           
Ցուցադրանմուշների նշանակալի մասը նվիրված է Հան դինաստիային։  
Ցուցադրանմուշների մի նշանակալի հատված նվիրված է Չինաստանի արվեստի պատմությանը։ 


== Պատկերասրահ ==

		
		


== Ծանոթագրություններ ==
Ֆոնյոդ

Ֆոնյոդ (հունգ.՝ Fonyód, գերմ.՝ Fonjod), առողջարանային քաղաք Հունգարիայի արևմտյան մասում՝ Բալատոն լճի հարավային ափին։ Նույնանուն շրջանի վարչական կենտրոնն է։ 2017 թվականի տվյալներով բնակչության թվաքանակը եղել է 4.773:


== Պատմություն ==
Պատմական փաստաթղթերում բնակավայրը («Ֆունդոլի գյուղ» անվանումով) առաջին անգամ հիշատակվել է 1082 թվականին Հունգարիայի արքա Լադիսլավ Սուրբի նամակներից մեկում։ 1232 թվականին գյուղը ներառվել է Թիհանի աբբայությանը պատկանող բնակավայրերի ու հողամասերի ցանկում։ 14-րդ դարի քարտեզներում Ֆոնյոդը ցույց է տրված որպես ամրոց ունեցող կղզի՝ ընդարձակված Բալատոնի շրջագծում։ 1575 թվականին թուրքերը գրավել ու ավերել են ամրոցն ու գյուղը, որը մինչև 19-րդ դարը մնացել է անբնակ։ 
Բալատոն լճի շուրջբոլորը երկաթուղու անցկացումը նպաստել է գյուղի արագ զարգացմանը; 1900-ական թվականների սկզբից Ֆենյոդը վերածվել է առողջարանային բնակավայրի, որը 1910-ական թվականներին արդեն տարեկան հյուրընկալում էր հազարից ավել այցելու։ 1989 թվականին նրան քաղաքի կարգավիճակ է շնորհվել։


== Տնտեսություն ==
Քաղաքը հռչակվել է իր հանքային ջրով, որը շշալցվում և Fonyódi անվանումով վաճառքի է հանվում խորվաթական «Ագրոկոր» ընկերության «Յանա» մասնաճյուղի կողմից։
Ֆոնյոդում գործում են նաև էլեկտրոնիկա թողարկող ձեռնարկություններ, որոնք պատկանում են ավստրիական cms electronics և իտալական Datalogic S.p.A. ընկերություններին։


== Անվանի անձինք ==
Չիլլա Մոլնար (1969–1986), գեղեցկության թագուհի
Իլոնա Դյորի (1929–2001), դերասանուհի
Անդրաշ Ֆոդոր (1929–1997), բանաստեղծ և էսսեիստ


== Քույր քաղաքներ ==
Ֆոնյոդը բարեկամական սերտ կապեր է հաստատել հետևյալ քաղաքների հետ.

 Ռումինիա, Բորսեկ
 Լեհաստան, Կրոտոշին
 Գերմանիա, Լայպհայմ
 Բելգիա, Մետտե
 Սլովակիա, Նովե Զամկի


== Պատկերասրահ ==

		
		
		


== Ծանոթագրություններ ==


== Գրականություն ==
Fonyód – Településarculati Kézikönyv 2017. Hrsg. von der Stadtverwaltung, Fonyód 2017.
István Varga: Fonyód Anno... – Képek a régi Fonyódról. Veszprém 2007.


== Արտաքին հղումներ ==
http://www.fonyod.hu/ Ֆոնյոդ. պաշտոնական կայք  հունգարերեն, անգլերեն, գերմաներեն
Street map (հունգարերեն)
Վիննի (այլ կիրառումներ)

Վիննի, կարող է վերաբերել՝

Վիննի - շրջան Էստոնիայի Լյաենե-Վիրումաա նահանգում
Վիննի - գյուղական ավան Էստոնիայի Լյաենե-Վիրումաա նահանգի Վիննի շրջանում
Ռաջարհատ

Ռաջարհատ, տեղանք Հնդկաստանի Արևմտյան Բենգալիա նահանգի Հյուսիսային 24 Պարգանաս շրջանի Բիդհաննագար մունիցիպալ կորպորացիայի մեջ։ Այն մոտ է Կալկաթային, մասնավորապես Հյուսիսային Կալկաթային, ինչպես նաև այն տարածքի մի մասը, որը ծածկված է Կալկաթայի Մետրոպոլիտեն զարգացման մարմնի (ԿՄԶՄ) կողմից։ Նոր քաղաքի ծայրամասում, Ռաջարհատ-Գոպալպուրը ունեցելել է անշարժ գույքի զարգացման հսկայական աճ։


== Ժողովրդագրություն ==
Ըստ 2011 թվականի մարդահամարի, Ռաջարհատ-Գոպալպուր քաղաքապետարանն ուներ ընդհանուր բնակչություն 402,844 մարդ, տղամարդիկ կազմում են բնակչության 50,55%-ը, իսկ կանայք՝ 49%-ը։ Ռաջարհատ-Գոպալպուրում գրագիտության միջին մակարդակը կազմում է 89,69%։


== Վարչություն ==
Բիդհաննագար քաղաքային կորպորացիան բաղկացած է 41 ծխական համայնքներից։ Այն բաղկացած էր բազմաթիվ բնակավայրերից, ինչպիսիք են՝ Կեստոպուր, Չանդիբերիա, Ռաբինդրա Պալլի, Սամար Պալլի, Բագույաթի, Ուդայան Պալլի, Սանտոշ Պալլի, Ջագատպուր, Աշվինի Նագար, Նարայանտալա, Ռագունաթպուր, Արջունպուր, Թեգորիա, Ջյանգրա, Հելաբոտտալա, Նոապարա, Պալլի, Պրամոդշա։ Ջյոտի Նագար, Հաթիարա, Կայխալի, Չինար պարկ, Աթղարա, Դասադրոն, Սալուա, Բաբլատալա, Նարայանպուր, Բերաբերի, Բիդիշա Պալլի, Սարադա Պալլի, Գանտի և NSCBI օդանավակայանի մի մասը։ 2015 թվականի հունիսի 18-ին Բիդհաննագարի մունիցիպալ կորպորացիան (BMC) ստեղծվեց Ռաջարհատ-Գոպալպուր քաղաքապետարանի, Բիդհաննագարի քաղաքապետարանի և Մահիշբաթան II Գրամ Փանչայաթի տարածքների միաձուլմամբ։ Այժմ Ռաջարհաթ-Գոպալպուրն ունի 26 հիվանդասենյակ (թիվ 1-ից մինչև 26 թ.) Բիդհաննագար մունիցիպալ կորպորացիայի ներքո։
Տարածքը գտնվում է Բիդհաննագարի ոստիկանության հանձնակատարի իրավասության ներքո։


== Ծանոթագրություններ ==
Սելմա (այլ կիրառումներ)

Սելմա, կարող է վերաբերել՝

Սելմա - գետ Ռուսաստանում
Սելմա - ռեժիսոր Ավա Դյուվերնեյի ամերիկյան պատմական ֆիլմ
Շրեկ երրորդ

«Շրեկ երրորդ» (անգլ.՝ Shrek the Third), ռեժիսոր Քրիս Միլեր, Ռաման Հյուիի մուլտֆիլմը, որի գլխավոր հերոսներին հնչյունավորում են Մայք Մայերսը, Էդի Մերֆին, Քեմերոն Դիազը, Անտոնիո Բանդերասը, Ջուլի Էնդրյուսը, Ջոն Քլիզը, Ռուպերտ Էվերեթը, Էրիկ Այդլը, Ջասթին Թիմբեռլեյքը, Սյուզան Բլեյքսլին։
Թագավոր չի կարող ամեն ոք դառնալ, հատկապես եթե դու ոչ հրապուրիչ հսկա ես։ Երբ Շրեկն ամուսնացավ Ֆիոնայի հետ, նա ամենից շատ չէր ուզում ղեկավարել Հեռու Հեռավոր երկիրը։ Բայց Ֆիոնայի հայր Հարոլդը հանկարծամահ է լինում, և գահը պետք է ժառանգի հենց Շրեկը։ Չէ, որ նա Ֆիոնայի ամուսինն է։ Բայց Շրեկը կտրականապես հրաժարվում է գահից և իր ընկերներ Էշի և Կոշկավոր Կատվի հետ միասին ճանապարհվում է գահի հավակնորդի որոնման։ Իսկ եթե Շրեկը չկարողանա գտնել այդ մարդուն, ապա ստիպված կլինի անձամբ թագավորել։
Որոնումների արդյունքում Շրեկը գտնում է Արթուրին, որը շատ հարմար թեկնածու է, բայց Շրեկի թշնամի արքայազն Չարմինգը վերադառնում է և երկիրը քաոսի է վերածում։ Շրեկը ստիպված է մաշկից դուրս գալ, որպեսզի կասեցնի հեղաշրջումը և փրկի երկիրը վերահաս կործանումից։


== Ծանոթագրություններ ==
Մալեզյան հռչակագիր կլիմայի գլոբալ փոփոխության մարդկային չափման մասին

Մալեզյան հռչակագիր կլիմայի գլոբալ փոփոխության մարդկային չափման մասին, միջազգային պայմանագիր, որը ստորագրվել է մի քանի փոքր զարգացող պետությունների ներկայացուցիչների կողմից 2007 թվականի նոյեմբերին կայացած խորհրդաժողովում։ Հռչակագրի նպատակն է հստակ ռազմավարություն ներկայացնել, որը միավորում է կլիմայի փոփոխությունը և մարդու իրավունքները։ Հռչակագիրը նաև նպատակ ունի փոխել կլիմայի փոփոխության դեմ պայքարի ուղղությունը՝ կենտրոնանալով միայն շրջակա միջավայրի վրա կլիմայի փոփոխության ազդեցության և մարդու համար կլիմայի փոփոխության հետևանքների հաշվառման վրա։ Հռչակագրում հստակ ասվում է, որ առողջ շրջակա միջավայրի իրավունքը մարդու բոլոր իրավունքներից հիմնականն է։
Մալդիվներում, որի մայրաքաղաքում ստորագրվել է համաձայնագիրը, կլիմայի փոփոխությունն արդեն սկսել է ազդել մարդու իրավունքների վրա և ազդում բնակչության պոպուլյացիայի վրա։ Այսպիսով՝ Մալդիվները և այլ կղզի պետությունները սկսել են ստեղծել միջազգային կոալիցիա, որը կոչ է անում մարդու իրավունքներն օգտագործել որպես կլիմայի փոփոխության դեմ պայքարի հիմք։ Դրան աջակցելու նպատակով կոալիցիան հանդիպումներ է կազմակերպել Ժնևում, Նյու Յորքում և Մալեում։


== ՄԱԿ ==
Հռչակագիրը ստորագրած երկրները ՄԱԿ-ի մարդու իրավունքների խորհրդին խնդրել են ուշադրությունը կենտրոնացնել կլիմայի փոփոխության հետևանքների և մարդու իրավունքների վրա դրա ազդեցության վրա։ Ի պատասխան՝ ՄԱԿ-ի մարդու իրավունքների գերագույն հանձնակատարի գրասենյակը հրապարակել է առաջին հետազոտությունը, որում մասնավորապես որոշվել է, թե կլիմայի փոփոխությունն ինչպես է ազդում մարդու իրավունքների իրականացման վրա՝ ընդգծելով, որ երկրները պարտավոր են միասին աշխատել կլիմայի գլոբալ փոփոխությունից մարդու իրավունքների պաշտպանության համար։ Մասնավորապես, զեկույցում առանձնացվել են սպառնալիքի տակ գտնվող մի քանի հիմնական իրավունքներ, այդ թվում՝ կյանքի, առողջության, արժանապատիվ կենսամակարդակի և ինքնորոշման իրավունքները։


== Ծանոթագրություններ ==
Արունտերյան

Արունտերյան, հայկական ազգանուն։


== Ազգանունը կրողներ ==
Ավետիս Արունտերյան (1894-1984), գրող։


== Ծանոթագրություններ ==
Ամարկորդ

«Ամարկորդ» (իտալերեն՝ Amarcord), 1973 թվականին ռեժիսոր Ֆեդերիկո Ֆելինիի կողմից նկարահանված իտալական կատակերգական դրամա։ Համարվում է Ֆելինիի ամենահայտնի գործերից։


== Գործողությունների վայր ու ժամանակ ==
Կինոնկարը կիսաինքնակենսագրական է, հիմնված է ռեժիսորի մանկության հիշողությունների վրա։ Գործողությունների վայրը իտալական փոքրիկ քաղաքն է՝ Ռիմինին, գործողությունների ժամանակաշրջանը՝ 1930-ական թվականները, ֆաշիզմի դարաշրջանը։


== Ֆիլմի կառուցածք ==
Ֆիլմը չունի հստակ արտահայտված սյուժե։ Կազմված է մի շարք էպիզոդներից, երբեմն լիրիկական, երբեմն կատակերգական։ Ուշադրության կենտրոնում տիպիկ իտալական ընտանիք է՝ պատանի Տիտան, նրա ծնողները, պապը, հոգեկան խնդիրներ ունեցող Թեո հորեղբայրը։ Հանդիսատեսի աչքի առաջ գունագեղ տեսարաններ են դպրոցական կյանքից, ընտանեկան կենցաղից։ Փոխվում են եղանակները, բայց անփոփոխ է քաղաքացիների սերը քաղաքի գեղեցկուհի Գրադիսկայի հանդեպ, ով երազում է իր Հարրի Կուպերի մասին, իսկ երբեմն էլ սպասարկում է ժամանած հայտնիներին։ Ֆիլմի վերջում նա գտնում է իր սիրուն և ամուսնանում։


== Տոնինո Գուերան որպես համատեղ սցենարի հեղինակ ==
Մի անգամ Տոնինո Գուերային հարցնում են.
—Ինձ միշտ հետաքրքրել է, ով է ավելի շատ Ամարկորդում, Ֆելինին, թե՞ Գուերան։
—Դա սխալ հարց է։ Գուերան այն է, ինչ գրված է թղթին, իսկ Ֆելինին այն, ինչ «գրված է» Էկրանին։


== Անվանում ==
Ֆիլմի անվանումը բաղկացած է մի քանի մասից։ «Amarcord» ([a m’arcòrd]) տարբերակ է իտալական «mi ricordo» արտահայտության, ինչը նշանակում է «ես հիշում եմ», Ռիմինիի բարբառով։ Բացի դրանից, անվան մեջ առկա են իտալական բառերի արմատներ «սեր», «դառը» և «թել», այս կերպ, «դառը սիրո թելերը, կապված հեղինակի անցյալի հետ».


== Դերերում ==


== Հետաքրքիր փաստեր ==
Ձնագնդիկներ խաղալու տեսարանում նկարահանվել է իննամյա Էրոս Ռամազոտտին, ով այդ ժամանակահատվածում բնակվում էր Հռոմի արվարձաններում, որտեղ էլ ընթանում էին ֆիլմի նկարահանումները։


== Դրվագներ ֆիլմից ==

		
		
		
		


== Ծանոթագրություններ ==
Գառնարած (լեռ)

Գառնարած, լեռ Հայաստանի Սյունիքի մարզում, Զանգեզուրի լեռների հյուսիսարևելյան մասում, Սալվարդ գյուղից 3,5 կմ հյուսիս–արևմուտք։ Բարձրությունը 2660 մ է։


== Ծանոթագրություններ ==
Ալի (Սիցիլիա)

Անվան այլ կիրառումների համար տե՛ս՝ Ալի (այլ կիրառումներ)Ալի  (իտալերեն՝ Alì), կոմունա Իտալիայում, Սիցիլիա մարզի Մեսինա գավառում։
Բնակչությունը կազմում է 933 մարդ, բնակչության խտությունը կազմում է 58 մարդ/կմ²։ Զբաղեցնում է 16 կմ² մակերես տարածք։ Փոստային ինդեքսն է՝ 98020։ Հեռախոսային կոդը՝ +39 0942։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոսահամար՝ 0942 700301
Էլեկտրոնային հասցե՝ sindaco@comunediali.it
Գլխավոր կայք՝ http://www.comunediali.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սնեժկովկա

Սնեժկովկա (ուկրաիներեն՝ Сніжківка), գյուղ Ուկրաինայի Խարկովի մարզի Իզյումի շրջանում։
2001 թվականի տվյալներով Սնեժկովկա գյուղում բնակվում էր 97 մարդ։ Բնակավայրը զբաղեցնում է 0,538 կմ² տարածք։ Բնակչության խտությունը կազմում էր 180,3 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դոլժոկ (գյուղ, Նովոսելիցայի շրջան)

Անվան այլ կիրառումների համար տե՛ս՝ ԴոլժոկԴոլժոկ (ուկրաիներեն՝ Довжок), գյուղ Ուկրաինայի Չեռնովցիի մարզի Նովոսելիցայի շրջանում։
2001 թվականի տվյալներով Դոլժոկ գյուղում բնակվում էր 1 023 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Առյուծյան

Առյուծյան, հայկական ազգանուն։


== Ազգանունը կրողներ ==
Ալբերտ Երվանդի Առյուծյան (20-րդ դար), բանաստեղծ։
Զաքարիա Առյուծյան (19-րդ դար-1910-ական թթ. հետո), մանկավարժ։


== Տե՛ս նաև ==
Առյուծյանց


== Ծանոթագրություններ ==
Դիլեք թերակղզու և Մեծ Մենդերես գետի հովտի ազգային պարկ

Դիլեք թերակղզու և Մեծ Մենդերես գետի հովտի ազգային պարկ (թուրքերեն՝ Dilek Yarımadası-Büyük Menderes Deltası Millî Parkı), ազգային պարկի կարգավիճակ ունեցող արգելավայր, որը գտնվում է Թուրքիայի արևտմտյան հատվածում։ Ազգային պարկը գտնվում է Այդընի մարզում Քուշադասը քաղաքի մոտ։ 1966 թվականի մայիսի 19-ին Դիլեք թերակղզու տարածքը, որն ունի 10 985 հեկտար տարածք, ստացել է կարգավիճակ, իսկ 1994 թվականին կարգավիճակ է ստացել ադեն Մեծ Մենդերես գետի հովիտը։


== Կենսաբազմազանություն ==
Ազգային պարկը ունի բուսական և կենդանական հարուստ աշխարհ։ Պարկի տարածքը պահպանվում է Ռամսարի համաժողովի, Կենսաբանական բազմազանության կոնվենցիայի և Բարսելոնայի կոնվենցիայի շրջանակներում։


=== Ֆլորա ===
Կլիմայական և ջերմային զանազանության պատճառով, պարկում ներկայացված են ոչ միայն էգեյան ֆլորան, այլ նաև Թուրքիայի մերձափնյա շրջաններին՝ Միջերկրածովյան տարածաշրջանին, Մարմարածովյան տարածաշրջանին և Սևծովյան տարածաշրջանին բնորոշ բնություն։ Բույսերի ավելի քան 800 տեսակներ են հանդիպում պարկում, որոնցից 6-ը էնդեմիկ են, իսկ 30-ը աբորիգեն տեսակի։ Բուսականության գերակշռող տեսակը համարվում է Մաքվիսը։ Պարկում ամենատարածված ծառերից են տանձենին  (Pyrus elaeagnifolia), Սոճի էլդարյանը (Pinus brutia) և աղտոր դաբաղայինը (Rhus coriaria)։


=== Ֆաունա ===

Վայրի վարազները (Sus scrofa), որոնք բնակվում են պարկում, կարող են հանդիպել լողափերում, որտեղ սնվում են զբոսաշրջիկների թողած թափոններով։ Թերակղզու անտառներում հանդիպում են շրջանին բնորոշ կենդանատեսակներ, հատկապես սովորական շնագայլ (Canis aureus) և սովորական լուսան (Lynx lynx), ինչպես նաև հազվադեպ հանդիպող կարակալ (Caracal caracal)։
Պարկում հանդիպում են թռչունների 250 տեսակներ, հատկապես փոքր ձկնկուլ (Microcarbo pygmeus), տափաստանային հողմավոր բազե (Falco naumanni), ծովային քարադր (Charadrius alexandrinus), սպիտակապոչ արծիվ (Haliaeetus albicilla) և գանգրափետուր հավալուսն (Pelecanus crispus)։ Պարկի ծովային ֆաունան տիպիկ է Էգեյան ծովի ֆաունային։


== Ծանոթագրություններ ==
Բորինյա

Բորինյա (ուկրաիներեն՝ Бо́риня), քաղաքատիպ ավան Ուկրաինայի Լվովի մարզի Տուրկայի շրջանում։
2001 թվականի տվյալներով Բորինյա քաղաքատիպ ավանում բնակվում էր 1 624 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Լինքոլն (Նեբրասկա)

Անվան այլ կիրառումների համար տե՛ս՝ Լինքոլն (այլ կիրառումներ)Լինքոլն (անգլ.՝ Lincoln), քաղաք ԱՄՆ-ի հյուսիսային մասի կենտրոնական հատվածում, Նեբրասկա նահանգում։ Այն Նեբրասկայի նահանգակենտրոնն է։ Իր բնակչությամբ(226000 մարդ) քաղաքը երկրորդն է նահանգում։


== Պատմություն ==
Ներկայիս Լինքոլնի տեղում 1856 թ-ին կառուցվել է մի գյուղաքաղաք, որը հետագայում վերաբնակվելով դարձավ ներկայիս քաղաքը։ 1867 թ-ին քաղաքը ստացել է նահանգակենտրոնի կարգավիճակ։


== Կլիմա ==


== Ծանոթագրություններ ==


== Հղումներ ==
Լինքոլնի պաշտոնական կայքը
Քաղաքի տեսարժան վայրերը Archived 2007-08-25 at the Wayback Machine.
Լինքոլնի երկրորդ կայքը
Քաղաքը BBC-ում
Կոշկինո (գյուղ, Վսևոլոժսկի շրջան)

Անվան այլ կիրառումների համար տե՛ս՝ ԿոշկինոԿոշկինո (ռուս.՝ Кошкино), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջակոմո Բոնավենտուրա

Ջակոմո Բոնավենտուրա (իտալերեն՝  Giacomo Bonaventura, օգոստոսի 22, 1989(1989-08-22), Սան Սևերինո Մարկե, Մաչերատա, Մարկե, Իտալիա), իտալացի ֆուտբոլիստ, Միլանի կիսապաշտպան։ Ավելի վաղ խաղում էր Ատալանտայում և վարձավճարով տեղափոխվել էր Պերգոկրեմու և Պադովո ակումբներ։ Հանդես է գալիս Իտալիայի ազգային հավաքականում։


== Կարիերա ==


=== Ակումբային ===
Ա Սերիայում Բոնավենտուրան դեբյուտը նշել է 2008 թվականի մայիսի 4-ին Լիվորինոյի դեմ խաղում, 77-րդ րոպեին փոխարինելով Ֆեռնանդո Տիսիոնեին։ 2008/09 մրցաշրջանի սկզբում նա խաղաց մեկ խաղ և վարձավճարով տեղափոխվեց Պերգոկրեմու, որը խաղում էր C Սերիայում։ 2009/10 թվականին վերադառնալով Ատալանտա անցկացրեց 1 խաղ և դարձյալ վարձավճարով տեղափոխվեց այլ ակումբ, այս անգամ Պադովո։ Արդյունքում Ատալանտան դուրս մնաց Ա Սերիայից։ Երբ Ատալանտան նորից վերադարձավ Ա Սերիա, Բոնավենտուրան 3 մրցաշրջանում անցկացրեց 95 խաղ և խփեց 14 գնդակ։ 2014/15 մրցաշրջանում նա անցկացրեց 1 խաղ, իսկ սեպտեմբերին տեղափոխվեց Միլան և պայմանագիր կնքեց մինչև 2019 թվական։


== Կարիերան հավաքականում ==
Իտալիայի մինչև 19 տարեկանների թիմում Բոնավենտուրան մասնակցեց ԵՎՐՈ 2008-ին։ 2009 թվականին նա մասնակցեց 5 խաղի, Աշխարհի երիտասարդական չեմպիոնի կազմում։
2013 թվականի մայիսի 31-ին նա Սան Մարինոյի դեմ ընկերական խաղում անկացրեց իր դեբյուտը ազգային հավաքականում և խաղաց մեկնարկային կազմում։
Նա հայտավորվեց 2014 թվականի ֆուտբոլի  Աշխարհի առաջնությանը, բայց խաղադաշտ դուրս չեկավ։


== Վիճակագրություն ==


== Արտաքին Հղումներ ==
«Պռոֆիլ» (իտալերեն)։ Միլան ՖԱ-ի պաշտոնական կայքում 
«Պռոֆիլ» (ռուսերեն)։ Чемпионат.com կայքում։ Արխիվացված է օրիգինալից 2015-07-10-ին 


== Ծանոթագրություններ ==
Զաքարիա Շեհրիմանյան

Զաքարիա Աստվածատուրի Շահրիմանյան (1708[…], Վենետիկ, Վենետիկի հանրապետություն - հոկտեմբերի 22, 1784(1784-10-22)[…], Վենետիկ, Վենետիկի հանրապետություն, թաղված է Ս․ Կանցիանոսի եկեղեցում), հայազգի իտալական գրող, փիլիսոփա, թարգմանիչ։


== Կենսագրություն ==
Երիտասարդ հասակում ձեռնադրվել է քահանա, սակայն հոգևոր կոչումը նրան չի հրապուրել․ նա իր ողջ կյանքը նվիրել է գրական-ստեղծագործական աշխատանքին։ Գրել է իտալերեն, թողել է հարուստ գրական ժառանգություն՝ ինքնուրույն և թարգմանական։ Տպագիր առաջին ստեղծագործություններն ունեն փիլիսոփայական, պատմադիցաբանական բնույթ, մեծ մասամբ գրվել են ժամանակի նշանավոր անձանց և Վենետիկի արքունական թատրոնի պատվերով։ 1744 թվականին հրատարակվել է նրա «Արիստիպպոս» քնարական ստեղծագործությունը, որն անտիկ շրջանի իդեալիստ Փիլիսոփա, Սոկրատի աշակերտ Արիստիպպոս Կյուրենացու հայացքների քննությունն է։ Շահրիմյանի նշանավոր գործերից են «Կայոս Մարտիոս Կորիոլանռս» (1747 թվական) երգախառն պատմական դրաման, «Ալմանախ ի պետս իմաստակների» փիլիսոփայական երկը։ Շահրիմյանը գրել է նաև բժշկագիտական երկեր՝ «Բժիշկների և բժշկության մասին», «Հիվանդություններ, որոնց բուժման համար ավելի շուտ պետք է դիմել բնությանը, քան թե բժշկին»։ Շեհրիմանյանը առավել ճանաչվել է «Էնրիկո Վանտոնի ճանապարհորդությունը կապիկների և շնագլուխների աշխարհում» (հ․ 1-4, 1764) արկածային վեպով, որը հրատարակվել է առանց ստորագրության․ Շահրիմյանի վեպը ներկայացրել է որպես անգլերեն, մի ձեռագրից կատարված թարգմանություն։


== Գրականություն ==
Ալիշան Ղ., Հայ-Վենետ, 1896։
Տեր-Հովհանյան Հ., Պատմութիւն Նոր Ջուղայու, որ Ասպահան, հ. 1, Նոր Ջուղա, 1880։
Նազարյան Շ., Վենետահայոց եւ գրող Զաքարիա Շեհրիմանեանի մասին, «Բազմավեպ», 1976, համար 1-2։


== Ծանոթագրություններ ==
Հենրի Օլկեն

Հենրի Թոմաս Օլկեն (անգլ.՝ Henry Thomas Alken, հոկտեմբերի 12, 1785(1785-10-12), Սոհո, Վեստմինստեր, Մեծ Լոնդոն, Անգլիա, Մեծ Բրիտանիայի թագավորություն - ապրիլի 7, 1851(1851-04-07), Լոնդոն, Մեծ Բրիտանիայի և Իռլանդիայի միացյալ թագավորություն), անգլիացի նկարիչ, ծաղրանկարիչ, պատկերազարդող և փորագրիչ։


== Կենսագրություն ==
Հենրի Օլկենը անգլիացի նկարիչ Սեմուել Օլկենի ընտանիքի ամենահայտնի ներկայացուցիչն է։ Ընտանիքի փոքր որդին էր։ Նրա երկու ավագ եղբայրները` Ջորջը և Սեմուել Հենրին, նույնպես նկարիչներ էին։

Սկզբում Հենրին սովորել է իր հոր, իսկ հետո Ջոն Թոմաս Բարբեր Բոմանտի մոտ (1774–1841 թվականներ)։

1809 թվականի հոկտեմբերի 14-ին Օլկենը ամուսնացել է Մարիա Գորդոնի հետ։ Հաջորդ տարվա օգոստոսի 22-ին ծնվել է զույգի առաջնեկ որդին։ Օլկենը հինգ երեխայի հայր է դարձել։
Հենրի Թոմաս Օլկենը` բեղուն նկարիչը, իր ժամանակաշրջանում հայտնի էր Մեծ Բրիտանիայում, որտեղ աշխատել է մինչև իր կյանքի վերջը` 1851 թվականը։ Նրա ստեղծագործության ամենաակտիվ շրջանը 1816-1831 թվականներն ընկած ժամանակահատվածն է։ Նրա գեղանկարների և գծանկարների հիմնական թեման բրիտանական սպորտն է, ձիարշավը և որսորդությունը։
Նկարչի իլյուստրացիաները, ծաղրանկարները հրապարակվել են բրիտանական մամուլի էջերում։


== Ծանոթագրություններ ==


== Արտաքին հղումներ ==
Henry Thomas Alken
Դոկուզպարայի շրջան

Դոկուզպարայի շրջան (ռուս.՝ Докузпаринский район, լեզգիներեն՝ Докъузпара район), մունիցիպալ շրջան Ռուսաստանի Դաշնության Դաղստան հանրապետությունում։
Ստեղծվել է 1934 թվականին։ Վարչական կենտրոնը՝ Ուսուխչայ։


== Աշխարհագրություն ==
Շրջանի տարածքի մակերեսը կազմում է 452,1 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 14906 մարդ։ Բնակչության խտությունը կազմում էր 32,97 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կարլսֆելդ

Կարլսֆելդ (գերմ. Karlsfeld՝ Կարլի դաշտ), կոմունա Գերմանիայում, Բավարիա երկրամասում։
Գտնվում է Վերին Բավարիա վարչական շրջանի ենթակայության ներքո։ Մտնում է Դախաու շրջանի կազմի մեջ։ Բնակչությունը 18949 մարդ է (ըստ 2010 թվականի դեկտեմբերի 31-ի տվյալների)։ Զբաղեցնում է 15,55 կմ² տարածք։ Պաշտոնական կոդը՝ 09 1 74 126։
Կոմունան ստորաբաժանվում է 4 գյուղական համայնքների։


== Ծանոթագրություններ ==


== Արտաքին հղումներ ==
http://www.hdbg.eu/gemeinden/web/index.php/detail?rschl=9174126
https://www.statistik.bayern.de/statistikkommunal/09174126.pdf
Kirchen und Kapellen in der Gemeinde Karlsfeld